CELEX: 62011CA0418
Language: fi
Date: 2013-09-26 00:00:00
Title: Asia C-418/11: Unionin tuomioistuimen tuomio (neljäs jaosto) 26.9.2013 (Oberlandesgericht Innsbruckin (Itävalta) esittämä ennakkoratkaisupyyntö) — TEXDATA Software GmbH (Yhtiöoikeus — Sijoittautumisvapaus — Yhdestoista direktiivi 89/666/ETY — Kirjanpitoasiakirjojen julkisuus — Toiseen jäsenvaltioon sijoittautuneen pääomayhtiön sivuliike — Rahamääräinen seuraamus siinä tapauksessa, että julkistamisvelvollisuutta ei ole noudatettu asetetussa määräajassa — Oikeus tehokkaaseen oikeussuojaan — Puolustautumisoikeuksien kunnioittamisen periaate — Seuraamuksen asianmukaisuus, tehokkuus, oikeasuhteisuus ja varoittavuus)

23.11.2013   
            
            
               FI
            
            
               Euroopan unionin virallinen lehti
            
            
               C 344/10
            
         Unionin tuomioistuimen tuomio (neljäs jaosto) 26.9.2013 (Oberlandesgericht Innsbruckin (Itävalta) esittämä ennakkoratkaisupyyntö) — TEXDATA Software GmbH
   (Asia C-418/11) (1)
   
   (Yhtiöoikeus - Sijoittautumisvapaus - Yhdestoista direktiivi 89/666/ETY - Kirjanpitoasiakirjojen julkisuus - Toiseen jäsenvaltioon sijoittautuneen pääomayhtiön sivuliike - Rahamääräinen seuraamus siinä tapauksessa, että julkistamisvelvollisuutta ei ole noudatettu asetetussa määräajassa - Oikeus tehokkaaseen oikeussuojaan - Puolustautumisoikeuksien kunnioittamisen periaate - Seuraamuksen asianmukaisuus, tehokkuus, oikeasuhteisuus ja varoittavuus)
   2013/C 344/14
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Oberlandesgericht Innsbruck
   
      Pääasian asianosainen
   
   TEXDATA Software GmbH
   
      Oikeudenkäynnin kohde
   
   Ennakkoratkaisupyyntö — Oberlandesgericht Innsbruck — SEUT 49 ja SEUT 54 artiklan, Euroopan unionin perusoikeuskirjan 47 artiklan toisen kohdan ja 50 artiklan, tehokasta oikeussuojaa koskevan yleisen oikeusperiaatteen, niiden takeiden yhteensovittamisesta samanveroisiksi, joita jäsenvaltioissa vaaditaan perustamissopimuksen 58 artiklan 2 kohdassa tarkoitetuilta yhtiöiltä niiden jäsenten sekä ulkopuolisten etujen suojaamiseksi, 9.3.1968 annetun ensimmäisen neuvoston direktiivin 68/151/ETY (EYVL L 65, s. 8) 6 artiklan, yhtiömuodoltaan tietynlaisten yhtiöiden tilinpäätöksistä perustamissopimuksen 54 artiklan 3 kohdan g alakohdan nojalla 25.7.1978 annetun neljännen neuvoston direktiivin 78/660/ETY (EYVL L 222, s. 11), sellaisena kuin se on muutettuna, 60 a artiklan ja konsolidoiduista tilinpäätöksistä perustamissopimuksen 54 artiklan 3 kohdan g alakohdan nojalla 13.6.1983 annetun seitsemännen neuvoston direktiivin 83/349/ETY (EYVL L 193, s. 1) 38 artiklan 6 kohdan tulkinta — Yhtiömuodoltaan tietynlaisten yhtiöiden konsolidoitujen tilinpäätösten julkisuus — Jäsenvaltion lainsäädäntö, jossa säädetään siinä tapauksessa, että konsolidoituja tilinpäätöksiä ei ole toimitettu toimivaltaiseen tuomioistuimeen yhdeksän kuukauden määräajassa, rahamääräisestä seuraamuksesta ilman, että yhtiön elimillä on mahdollisuutta tulla kuulluiksi
   
      Tuomiolauselma
   
   SEUT 49 ja SEUT 54 artiklaa, tehokkaan oikeussuojan periaatetta ja puolustautumisoikeuksien kunnioittamisen periaatetta sekä julkistamisvaatimuksista, jotka koskevat toisen valtion lainsäädännön alaisten, yhtiömuodoltaan tietynlaisten yhtiöiden jäsenvaltioon avaamia sivuliikkeitä, 21.12.1989 annetun yhdennentoista neuvoston direktiivin 89/666/ETY 12 artiklaa on — ennakkoratkaisua pyytäneen tuomioistuimen tekemiä tarkistuksia koskevin varauksin — tulkittava siten, että ne eivät ole esteenä pääasiassa kyseessä olevan kaltaiselle kansalliselle lainsäädännölle, jonka mukaan tilinpäätösasiakirjojen julkistamiselle asetetun yhdeksän kuukauden määräajan ylittyessä pääomayhtiölle, jolla on sivuliike kyseisessä jäsenvaltiossa, määrätään välittömästi vähintään 700 euron suuruinen seuraamusmaksu ilman, että sille annetaan ennen seuraamusmaksun määräämistä kehotusta, ja ilman, että sille annetaan mahdollisuutta lausua laiminlyönnistä, johon sen väitetään syyllistyneen.
   
      (1)  EUVL C 331, 12.11.2011.